Accra
Accra je glavni i najveći grad Gane sa 2,27 miliona stanovnika u 2012. godini. Ujedno je i glavni grad regije Velika Accra i metropolitanskog područja Accra. U metropolitanskom području ovoga grada živi oko 4 miliona ljudi, što ga čini drugim metropolitanskim konglomeratom u Gani po broju stanovnika i jedanaestim u Africi. Grad se proteže od obala Atlantskog okeana ka sjeveru i unutrašnjosti Gane. Prvobitno izgrađen oko luke, grad je služio kao glavni grad britanske Zlatne Obale u periodu između 1877. i 1957. Otkada je tokom 19. vijeka postala predgrađe Victoriaborga, Accra se transformisala u modernu metropolu. Arhitektura grada reflektuje historiju grada i to u rasponu od arhitekture 19. vijeka do modernih nebodera i stambenih blokova.